سلیم رضا

سلیم رضا  (پیدائش: 4 مارچ، 1932ء - وفات: 25 نومبر، 1983ء) پاکستان کے نامور پس پردہ فلمی گلوکار تھے۔

حالات زندگی 
سلیم رضا 4 مارچ، 1932ء کو امرتسر، برطانوی ہندوستان کے ایک مسیحی خاندان میں پیدا ہوئے۔ ان کا اصل نام Noel Dias تھا۔ تقسیم ہند کے بعد وہ پاکستان منتقل ہو گئے، لاہور میں سکونت اختیار کی اور اپنا نام تبدیل کرکے سلیم رضا رکھ لیا۔۔ انہوں نے گلوکاری کا آغاز ریڈیو پاکستان سے کیا۔ فلم نوکر سے ان کی فلمی کیریئر کا آغاز ہوا اور پھر ان کی آواز ہر فلم میں جادو جگانے لگی۔

سلیم رضا کے مشہور فلمی نغمات میں یارو مجھے معاف رکھو میں نشے میں ہوں (سات لاکھ)، اے دل کسی کی یاد میں، جان بہاراں رشک چمن (عذرا) اور کہیں دو دل جو مل جاتے (سہیلی) جیسے متعدد یادگار نغمات شامل ہیں۔ اس کے علاوہ یہ جادو یہ نگاہیں (گلفام)، تجھ کو معلوم نہیں تجھ کو بھلا کیا معلوم (جب سے دیکھا ہے تمہیں)، میرے دل کی انجمن میں (قیدی) اور مشہور نعت شاہ مدینہ (نوراسلام) سرفہرست ہیں۔ تاہم 1966ء میں فلم پائل کی جھنکار کے گیت حسن کو چاند جوانی کو غزل کہتے ہیں کے بعد ان کا زوال شروع ہو گیا۔

فلمی صنعت میں احمد رشدی، مہدی حسن، مسعود رانا، مجیب عالم اور دیگر گلوکاروں کی آمد کے بعد ان کی مانگ میں کمی آتی چلی گئی اور وہ مایوس ہو کر کینیڈا چلے گئے جہاں انہوں نے 1975ء میں موسیقی کا ایک اسکول قائم کیا۔

وفات 
سلیم رضا 25 نومبر 1983ء میں گردوں کے امراض میں مبتلا ہو کر 51 سال کی عمر میں وینکوور، کینیڈا میں انتقال کر گئے۔

حوالہ جات 

1932ء کی پیدائشیں
1983ء کی وفیات
اردو زبان کے گلوکار
اسلامی موسیقی
بیسویں صدی کے گلوکار
بیسویں صدی کے مرد گلوکار
پاکستانی فلمی گلوکار
پاکستانی مرد گلوکار
پاکستانی مسیحی
پاکستانی نعت خواں
پنجابی شخصیات
پنجابی گلوکار
کینیڈا کو پاکستانی تارکین وطن
کینیڈین مرد گلوکار
کینیڈین مسیحی
لاہور کے گلوکار
نعت خواں
نگار اعزاز جیتنے والی شخصیات
وفیات بسبب گردی کمزوری
کینیڈا کے وطن گیر شہری
پنجابی زبان کے گلوکار
Short description is different from Wikidata